OpenLLM-France/wikimedia huggingface dataset:
# Triatló als Jocs Olímpics

El triatló és l'esport més jove que forma part del programa olímpic. La seva incorporació data dels Jocs Olímpics d'Estiu del 2000 celebrats a Sydney (Austràlia), tant en categoria masculina com en categoria femenina.
Aquest esport combina proves de natació (1.500 metres), ciclisme (40 quilòmetres en línia) i cursa a peu (10 quilòmetres).

## Programa

| Proves | 00 | 04 | 08 | 12 | 16 | 20 |
| Prova masculina | • | • | • | • | • | • |
| Prova femenina | • | • | • | • | • | • |
| Relleus mixts | | | | | | • |

## Medaller

    en cursiva: comitès nacionals desapareguts.
    Actualització: Jocs Olímpics de Rio 2016.
| Posició | País | Or | Plata | Bronze | Total |
| 1 | Regne Unit | 3 | 3 | 2 | 8 |
| 2 | Suïssa | 2 | 1 | 2 | 5 |
| 3 | Austràlia | 1 | 2 | 2 | 5 |
| 4 | Nova Zelanda | 1 | 1 | 2 | 4 |
| 4 | Estats Units | 1 | 1 | 2 | 4 |
| 6 | Alemanya | 1 | 1 | 0 | 2 |
| 6 | Canadà | 1 | 1 | 0 | 2 |
| 8 | Àustria | 1 | 0 | 0 | 1 |
| 8 | Noruega | 1 | 0 | 0 | 1 |
| 8 | Bermudes | 1 | 0 | 0 | 1 |
| 11 | Espanya | 0 | 1 | 0 | 1 |
| 11 | Portugal | 0 | 1 | 0 | 1 |
| 11 | Suècia | 0 | 1 | 0 | 1 |
| 14 | Txèquia | 0 | 0 | 1 | 1 |
| 14 | Sud-àfrica | 0 | 0 | 1 | 1 |
| 14 | França | 0 | 0 | 1 | 1 |
| Total | Total | 13 | 13 | 13 | 39 |

## Medallistes més guardonats
### Categoria masculina

| Nom | CON | Anys | | | | Total |
| Alistair Brownlee | Regne Unit | 2008-2016 | 2 | 0 | 0 | 2 |
| Simon Whitfield | Canadà | 2000-2012 | 1 | 1 | 0 | 2 |
| Bevan Docherty | Nova Zelanda | 2004-2012 | 0 | 1 | 1 | 2 |
| Jonathan Brownlee | Regne Unit | 2012-2016 | 0 | 1 | 1 | 2 |

### Categoria femenina

| Nom | CON | Anys | | | | Total |
| Nicola Spirig | Suïssa | 2004-2016 | 1 | 1 | 0 | 2 |

## Vegeu també

* Llista de medallistes olímpics de triatló
# Carlos Alberto Dias

Carlos Alberto Dias (Brasília, Brasil, 5 de maig de 1967) és un futbolista brasiler que el 1992 disputà un partit amb la selecció del Brasil.

## Referències

* ↑ National Football Teams
# William Turner (pintor)

William Turner (Black Bourton, 12 de novembre de 1789 - St John Street, 7 d'agost de 1862) va ser un pintor anglès especialitzat en paisatges en aquarel·la. Sovint se'l coneix com William Turner d'Oxford o simplement Turner d'Oxford per distingir-lo del seu contemporani, JMW Turner (conegut com a William). Molts dels quadres de Turner van representar el camp al voltant d'Oxford. Una de les seves imatges més conegudes és una vista de la ciutat d'Oxford des de Hinksey Hill.
El 1898, l'Museu Ashmolean d'Oxford va realitzar una exposició retrospectiva de la seva obra. Algunes de les seves pintures encara estan exposades permanentment al museu. El 1984, el Consell del Comtat d'Oxfordshire va presentar la seva obra en una exposició al Museu del Comtat d'Oxfordshire a Woodstock. Les seves pintures també es troben en col·leccions nacionals i internacionals, per exemple a la Tate Gallery (Londres, Regne Unit), al Metropolitan Museum of Art (Nova York, EUA) i a la Dunedin Public Art Gallery (Nova Zelanda).

## Biografia

Turner va néixer a Black Bourton, Oxfordshire. Era el gran de tres fills i tenia dues germanes petites. El seu pare va morir el 1791, i va ser criat durant aquesta primera part de la seva vida per la seva mare. El 1803 va anar a viure amb el seu oncle, també anomenat William Turner. Inicialment vivien a Burford, però el 1804 es van traslladar a la casa pairal de Shipton-on-Cherwell.
A causa del seu interès pel dibuix, Turner va estudiar amb John Varley a Londres. El 1807 va fer la seva primera exposició a la Royal Academy. Va ser elegit membre de ple dret de la Watercolor Society el 1808 i durant la resta de la seva vida va participar en les seves exposicions anuals.
El 1810, Turner va tornar a Oxfordshire. Va viure a Woodstock fins al 1811. Després va viure a Oxford i als voltants. El 1824 Turner es va casar amb Elizabeth Ilott a Shipton-on-Cherwell i va viure a London Road, St Clement's. $^{:314}$ A partir del 1833 va viure al carrer St. John 16 al centre d'Oxford. El 1831, l'església parroquial de Shipton-on-Cherwell va ser enderrocada i es va construir al seu lloc una església de neogòtic georgià decorada per William Turner.
Turner va morir a casa seva a St John Street, Oxford el 1862. Una placa blava marca la casa on vivia. William i la seva dona estan enterrats al cementiri parroquial de Holy Cross a Shipton-on-Cherwell. El 1896 es va instal·lar una pantalla commemorativa del cambril a l'església, amb una placa de llautó que deia "Erigida en memòria de William Turner d'Oxford, pintor de colors aquàtics i arquitecte d'aquesta església ".

## Referències

* 1 2 3 «William Turner of Oxford: Oxfordshire Blue Plaques Scheme». [Consulta: 29 maig 2021].
* ↑ Herrmann, Luke. Oxfordshire Architectural and Historical Society. William Turner of Oxford (1789-1862). XXVI–XXVII, 1963, p. 312–318. OCLC 742525329.
* ↑ Sherwood, Jennifer. Pevsner Architectural Guides#Buildings of England: Oxfordshire. Harmondsworth: Penguin Books, 1974. ISBN 0-14-071045-0.

### Bibliografia

* Lisle, Nickola Oxfordshire Limited Edition, Febrer 2007, 2007.
# Xie Shichen

Xie Shíchen (xinès simplificat: 谢时臣; xinès tradicional: 謝時臣; pinyin: Xiè Shíchén) fou un pintor xinès que va viure sota la dinastia Ming. No se sap amb exactitud la data del seu naixement que va ser vers el 1488 i es desconeix la data de la seva mort. Conegut també amb el nom de Chuxian. Oriünd de Suzhou, província de Jiangsu. Com altres artistes del període Ming va viatjar moltes vegades durant la seva vida.arreu del país.
Xie va ser un pintor paisatgista influït per Guo Xi i Shen Zhou. Obres estan relacionades amb les muntanyes Wudang (a Hubei). Hua (a Shaanxi) i Taihang (a Henan). Les seves pintures també tenen a veure amb els pelegrinatges budistes i taoïstes. Les pintures de Xie van decorar moltes residències de rics comerciants de Suzhou.

## Bibliografia

* “Framing Famous Mountains: Grand Tour and Mingshan Paintings in Sixtenth-century China” (capítol 5 Capítol 5: ”Xie. Shichen. and. the. Four. Great. Views.” de .Li-tsui Flora Fu. The Chinese University Press. Hong Kong. 2009,Pàgs.XXI-XXIII,
109-115. 117. 119, 123-124.126-128,130-131,133, 145-147, 162-165, 170-171, 175-179, 183, 225, 227-229., 251, 243, 279
* “The Art Book of Chinese Paintings”, published by Long River Press
* “Travel and Commerce: An Examination of Xie Shichen's Topographical Paintings of Mount Wudang” de Lauren Nemroff, Assistant Professor of Art History and Humanities i Ariel Jacobs, Art History Major. 2004 (www.reed.edu)

## Enllaços externs

* http://www.metmuseum.org/collections/search-the-collections?&where=China&who=Xie+Shichen&pg=1
* http://www.artic.edu/aic/collections/artwork/artist/Xie+Shichen
* http://arts.cultural-china.com/en/77Arts6922.html Arxivat 2014-11-19 a Wayback Machine.
# Josep Maria Chavarría Pérez

Josep Maria Chavarría Pérez (Figueres, 10 d'abril de 1998) conegut esportivament com a Pep Chavarría, és un futbolista català que juga com a lateral esquerre a les files del Rayo Vallecano de la Primera Divisió espanyola.

## Carrera esportiva

Format en les categories inferiors de la UE Figueres, als 18 anys, va debutar amb el primer equip en el potent grup català de Tercera Divisió. Durant l'estiu de 2018, Chavarría va arribar a la UE Olot amb la carta de llibertat procedent del Figueres. El futbolista, en la seva primera temporada, va disputar un total de 26 partits, i durant la temporada 2019-20 en va jugar 25 de Lliga i un de Copa fins a l'aturada de la lliga per la pandèmia per coronavirus, marcant un gol en cadascuna de les dues competicions i realitzant dues assistències. El 25 de febrer de 2020, signa amb el Reial Saragossa de la Segona Divisió espanyola, per incorporar-se al club aragonès a partir del 30 de juny de 2020, ja que el futbolista finalitzava el seu contracte amb l'Olot. En dos anys va jugar 76 partits i va marcar un gol. El 31 d'agost del 2022 va ser fitxat per 5 temporades pel Rayo Vallecano de la Primera Divisió espanyola.

## Clubs

| Club | Anys |
| UE Figueres | 2016-2018 |
| UE Olot | 2018-2020 |
| Reial Saragossa | 2020-2022 |
| Rayo Vallecano | 2022- |

## Referències

* ↑ Calleja, Jorge. «Pep Chavarría, fichaje de futuro del Real Zaragoza». Sportaragon, 26de febrero 2020. [Consulta: 23 abril 2020].
* ↑ Marín, Javier. «El Zaragoza ficha al lateral zurdo Pep Chavarría». Diari AS, 25-02-2020. [Consulta: 23 abril 2020].
* ↑ «Pep Chavarría cierra el lateral izquierdo del Rayo» (en castellà), 31-08-2022. [Consulta: 22 setembre 2022].

## Enllaços externs

* Fitxa de Josep Maria Chavarría Pérez a Transfermarkt
# Julian Gerxho

Julian Gerxho (Fier, Albània, 21 de gener de 1985) és un futbolista albanès. Juga de davanter i el seu equip actual és el Flamurtari Vlorë de la Kategoria Superiore d'Albània.

## Clubs

| Club | País | Any |
| KS Apolonia Fier | Albània | 2003-2007 |
| KS Elbasani | Albània | 2007-2008 |
| KS Shkumbini | Albània | 2008-2009 |
| KS Apolonia Fier | Albània | 2009-2012 |
| Bylis Ballsh | Albània | 2012-2014 |
| Flamurtari Vlorë | Albània | 2014- Present |

## Referències

* ↑ «Albania - J. Gerxho - Profile with news, career statistics and history». Soccerway, 07-10-2015 [Consulta: 7 octubre 2015].

## Enllaços externs

* Perfil de Gerxho en Footballdatabase.eu (en anglès)
# Juli Grecí

Juli Grecí (en llatí Julius Graecinus) va ser un magistrat romà del segle ii. Va ser el pare de Gneu Juli Agrícola.
Tenia molt bona reputació i va ser condemnat a mort per Calígula aparentment sense cap motiu. Sèneca parla molt bé de Grecí. El seu nom apareix als Fasti com a cònsol sufecte l'any 16.
Plini el vell el menciona, i de les seves explicacions es dedueix que va escriure algunes obres sobre botànica i agricultura.

## Referències

* ↑ [https://quod.lib.umich.edu/m/moa/acl3129.0002.001/309?rgn=full+text;view=image;q1=GraecinusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 299. ]
# Juli Honori

Juli Honori (en llatí Iulius Honorius) va ser un escriptor i geògraf romà.
El seu nom apareix a una obra geogràfica titulada Iulii Honoii Oratoris Excerpta quae ad Cosmographiam pertinend, en la qual dividia el món en quatre oceans (Oriental, occidental, nord i sud, o Oceanus Orientalis, Occidentalis, Septentrionalis, Meridianus) i donava una llista d'illes, muntanyes, províncies, ciutats, rius i nacions. Només es coneix l'obra, publicada tardanament, però de l'autor no es coneix cap detall, si bé és pràcticament segur que és el mateix personatge que Cassiodor anomena Juli l'Orador (Julius Orator) que va col·laborar en la redacció de l'Itinerari d'Antoní i a la cosmografia d'Híster Ètic, una compilació en molts llocs idèntica a la de Juli Honori.

## Referències

* ↑ [https://quod.lib.umich.edu/m/moa/acl3129.0002.001/526?rgn=pages;view=image;q1=Hono+rius%2C+Ju+liusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 516-517. ]
# Juan Eleder Acedo Elorriaga

Juan Eleder Acedo Elorriaga (Getxo, 8 de setembre de 1968) és un futbolista basc, que ocupa la posició de defensa.

## Trajectòria

Comença a destacar al filial de l'Athletic Club, amb qui debuta a la Segona Divisió a la campanya 90/91. Sense lloc al primer equip, la temporada 92/93 marxa al Sestao SC, amb qui baixaria a Segona B.
Retornaria a la categoria d'argent a l'estiu de 1996, després de pujar amb la UD Las Palmas. Després de dos irregulars campanyes a l'equip canari, s'incorpora al CD Numancia. Eixe any, el 97/98, hi disputa 33 partits, i els castellans assoleixen l'ascens a primera divisió.
La temporada 99/00 debuta el defensa a la màxima categoria, però tan sols hi apareix en quatre ocasions. A l'any següent fitxa per la SD Eibar. Roman dues temporades al conjunt basc, jugant entorn de 20 partits cada any.
Des del 2002, el defensa ha militat en equips bascos més modestos, com el Barakaldo CF, el Zamudio i el Gatika.

## Enllaços externs

* Fitxa del jugador
# Kaduna

«Kaduna» té aquests significats:
* Kaduna (ciutat), ciutat capital de l'estat de Kaduna de Nigèria
* Estat de Kaduna, estat federat de Nigèria
* Riu Kaduna, riu de Nigèria
# Julia de civitate italis danda

Julia de civitate italis danda va ser una llei romana aprovada durant la guerra social (any 90 aC) pels cònsols Luci Juli Cèsar i Publi Rutili Llop, que donava la ciutadania romana a tots els pobles d'Itàlia que s'havien mantingut fidels al govern de Roma, i també als que encara que haguessin mostrat una actitud hostil, tornessin a l'amistat amb Roma.

## Referències

* ↑ Keaveney, Arthur. Rome and the unification of Italy (en anglès). Croom Helm, 1987, p.170. ISBN 0-7099-3121-2.
* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 71 [Consulta: 26 abril 2022].

## Vegeu també

* Lex Plautia Papiria
# Julia de ambitu

Julia de ambitu va ser un antiga llei romana del temps d'August de les que regulaven l'ambitus, que castigava als que per mitjà del suborn demanaven algun sacerdoci o magistratura a províncies. La multa era de cent aureus i en alguns casos la deportació a una illa.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 95.
# Kamala Das Gupta

Kamala Das Gupta (bengalí: কমলা দাশগুপ্ত) (Patiya Upazila, 11 de març de 1907 - 19 de juliol de 2000) va ser una activista del Moviment d'independència de l'Índia.

## Biografia

Das Gupta va néixer el 1907, en una família Vaidya de Bikrampur a Dhaka, ara a Bangladesh; la família es va traslladar més tard a Calcuta, on va obtenir un màster en història al Bethune College, a la Universitat de Calcuta.
A la universitat va començar el seu activisme per la llibertat. Va intentar deixar els seus estudis i entrar a l'ashram Sabarmati de Mohandas Karamchand Gandhi, però els seus pares ho van desaprovar. En acabar la seva educació, es va fer amiga d'alguns membres del partit extremista Jugantar, i ràpidament es va convertir del seu gandhisme original a l'elecció per la resistència armada.
L'any 1930 va marxar de casa i va iniciar una feina com a gerent d'un alberg per a dones pobres. Allà emmagatzemava i enviava bombes i materials per a la fabricació de bombes als revolucionaris. Va ser arrestada diverses vegades en relació amb els atemptats, però cada vegada va ser alliberada per falta de proves. Va subministrar a Bina Das el revòlver que va utilitzar per intentar disparar al governador Stanley Jackson el febrer de 1922 i també va ser arrestada en aquella ocasió, però alliberada. Els britànics la van empresonar i el 1936 va ser posada en llibertat i sota arrest domiciliari. El 1938 el Partit Jugantar es va alinear amb el Congrés Nacional Indi, i Kamala també va prestar lleialtat al partit més gran. Des d'aleshores es va involucrar en treballs de voluntariat, especialment d'ajuda als refugiats birmans de 1942 i 1943 i entre 1946 i 1947 amb les víctimes dels disturbis comunals.
Va treballar per a la formació professional de dones al Congrés Mahila Shilpa Kendra i al Dakshineshwar Nari Swabalambi Sadan. Va dirigir durant molts anys la revista femenina Mandira. Va ser autora de dos llibres de memòries en bengalí.

## Traduccions al català

Parlo tres llengües, escric en dues, somio en una. Antologia traduïda al català per Gemma Gorga. Ed. bilingüe. (Godall Edicions 2023).

## Referències

* ↑ Distinguished Almunae Arxivat 18 September 2008 a Wayback Machine. www.bethunecollege.ac.in.
* ↑ «Dasgupta, Kamala» (en anglès). Banglapedia. [Consulta: 8 novembre 2017].
* ↑ Morgan, Robin. Sisterhood is Global: The International Women's Movement Anthology. Feminist Press at CUNY, 1996, p. 303. ISBN 978-1-55861-160-3.
* ↑ Kumar, Radha. The History of Doing: An Illustrated Account of Movements for Women's Rights and Feminism in India 1800-1990. Zubaan, 1997, p. 87. ISBN 978-81-85107-76-9.
# Katalin Juhász

Katalin Juhász (Hódmezővásárhely, 24 de novembre de 1932) és una tiradora d'esgrima hongaresa, especialista en floret, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on va guanyar la medalla de plata en la prova del floret per equips del programa d'esgrima. Quatre anys més tard, als Jocs de Tòquio, guanyà la medalla d'or en la mateixa prova, mentre en la prova del floret individual fou cinquena.
En el seu palmarès també destaquen set medalles al Campionat del món d'esgrima, tres d'or, dues de plata i dues de bronze, entre les edicions de 1959 i 1967.

## Referències

* 1 2 «Olympedia – Katalin Juhász-Nagy». [Consulta: 6 agost 2023].
# Kempnyia alterosarum

Kempnyia alterosarum és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el Brasil (Minas Gerais).

## Referències

* ↑ Klapálek, 1914. Cas. ces. Spol. ent. 11:60, 68.
* ↑ uBio (anglès)
* ↑ Froehlich, 1988. Aquatic Insects 10(3):159. «Taylor & Francis Online :: Brazilian Plecoptera 5. Old and new species of Kempnyia (Perlidae) - Aquatic Insects - Volume 10, Issue 3».
* ↑ Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Froehlich, Claudio Gilberto, 2010. Catalogue of Neotropical Plecoptera. Illiesia, 6(12):118-205. «PDF».

## Enllaços externs

* Encyclopedia of Life (anglès)
# Katèn

Katèn (en rus: Катэн) és un poble (un possiólok) del krai de Khabàrovsk, a l'Extrem Orient de Rússia. El 2012 tenia 109 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Kapurthala (ciutat)

Kapurthala (panjabi ਕਪੂਰਥਲਾ) és una ciutat i municipi del Panjab (Índia) capital del districte de Kapurthala i antiga capital del principat de Kapurthala, situada a 31° 23′ N, 75° 23′ E﻿ / ﻿31.38°N,75.38°E﻿ / 31.38; 75.38. Al cens del 2001 apareix amb 84.361 habitants. La població el 1901 era de 18.519 habitants.
Segons la tradició fou fundada al segle xi per Rana Kapur de la dinastia rajput de Jaisalmer, de la qual la casa reial de Kapurthala reclama ser descendent. El 1780 fou adquirida per Sardar Jassa Singh d'un capitost musulmà que se n'havia apoderat junt amb tota la comarca aprofitant la caiguda de l'Imperi Mogol. Jassa Singh la va erigir en capital dels seus dominis.

## Agermanaments

* Derby, Regne Unit

## Personatges relacionats

* Anita Delgado

## Bibliografia

* Maharani; the story of an Indian princess, by Brinda, Maharani of Kapurthala, as told to Elaine Williams, per Brinda, Elaine Williams. Traduït per Elaine Williams. Publicat per Holt, 1954.
* Anita Delgado, Maharani of Kapurthala, per Elisa Vázquez de Gey. Hemkunt Publishers, 2002. ISBN 8170103150.

## Referències

* Anita Delgado website
* Història i genealogia
* Kapurthala
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Lloc web oficial Arxivat 2020-03-07 a Wayback Machine.
* Informació sobre Kapurthala (ciutat)
# Alfred Hernando Hueso

Alfred Hernando Hueso (València, 20 d'abril de 1957), Fredi, és un pilotari valencià retirat i actualment és empresari. Va ser membre de la Selecció Valenciana de Pilota. Nascut a la vora del Trinquet de Pelayo, Fredi va destacar en la pràctica de l'atletisme durant la seua joventut, debutant com a professional de la Pilota als setze anys. Tot i tenir una carrera reeixida en els trinquets valencians com a escalater d'Escala i corda, va tenir la sort (esportiva) o la desgràcia (competitiva) de coincidir amb una figura mítica, Paco Cabanes, el Genovés I. És a partir de 1980 quan Fredi comença a ser reconegut com una de les primeres figures i assoleix la maduresa esportiva, sent premiat aquell mateix any amb el guardó a millor esportista valencià. El 1981 juga el Trofeu Nadal contra Paco Cabanes. Serien Genovés i Sarasol els rivals amb qui es batria més vegades.
Guanyà l'Individual en 1987, contra Oltra. Va ser Campió del Món amb la Selecció Valenciana en 1996 i 1998.
Posseïdor de força i tècnica a la seua capacitat de jugador va afegir una gran preparació física, destacant com a jugador d'estil elegant i pel seu rebot i joc al dau.
Quan es retirà com a jugador va decidir revitalitzar el món de la pilota amb la creació d'una competició d'Escala i corda per a professionals, així va nàixer el Circuit Bancaixa, de la mà de la caixa d'estalvis Bancaixa i de l'empresa pròpia Frediesport.
L'any 2005, amb el també ex-pilotari Daniel Ribera, Ribera II, i el trinqueter del Zurdo de Gandia, Emili Peris, va donar una altra passa avant amb la creació de l'empresa ValNet, que contracta tots els pilotaris professionals valencians.
Actualment és copropietari de Frediesport, empresa promotora de la pilota valenciana, de la qual n'és soci amb el polític valencianista Enric Morera.

## Palmarés

* Campió del Campionat Nacional d'Escala i Corda: 1980, 1986, 1988 i 1991
* Subcampió del Campionat Nacional d'Escala i Corda: 1982, 1983, 1984 i 1987
* Campió del Trofeu Individual Bancaixa: 1987
* Subcampió del Trofeu Individual Bancaixa: 1988
Campionats Internacionals de Pilota
* Campió del Món de Llargues a Maubeuge (França): 1998.

## Referències

* 1 2 3 4 5 6 7 8 «Jugadors de Pilota». Publicacions de la Fedpival.. Federació de Pilota Valenciana.
* ↑ Durà, Paco «Sabies que l'exjugador Fredi fou distingit el 1980 ‘Millor Esportista Valencià’?». PilotaVeu, 02-12-2014. Arxivat de l'original el 2016-11-13 [Consulta: 13 novembre 2016]. Arxivat 2016-11-13 a Wayback Machine.
* ↑ «Unos van en un Micra del 98 o un Ibiza del 96 y muy pocos viajan en yate y Mercedes» (en castellà). Declaració de béns, 2010. Levante-EMV.

## Enllaços externs

* Frediesport Arxivat 2017-09-21 a Wayback Machine.
* Empresa ValNet Arxivat 2007-03-11 a Wayback Machine.
# Brianda de Luna

Brianda de Luna (1380 - c. 1412 $^{(Gregorià)}$) va ser una noble aragonesa.
Va ser elegida abadessa del monestir de Trasobares i confirmada pel papa Benet XIII, parent seu, que la dispensà per la seva minoria d'edat.
El 1413 es fugà amb el seu parent Antón de Luna i Xèrica, amb el qual tingué un fill. Durant la revolta del comte d'Urgell va liderar la defensa del castell de Loarre i va ser empresonada després de la rendició.

## Referències

* 1 2 3 «Brianda de Luna». Gran Enciclopèdia Catalana. Barcelona: Grup Enciclopèdia Catalana.